stanford-oval/wikipedia huggingface dataset:
Energiavyö
Aiheesta muualla

Wikimedia Commonsissa on kuvia tai muita tiedostoja aiheesta .
Thuneberg, Erkki: Kiinteän aineen fysiikka (pdf) (Kiinteän aineen fysiikan kurssin luentomoniste) users.aalto.fi. Oulun yliopisto.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Electronic band structure
Hypoteettinen esimerkki vyörakenteen muodostumisesta kun suuri määrä hiiliatomeja tuodaan yhteen timanttikiteeksi. Oikea kuvaaja näyttää energiatasot atomien välisen etäisyyden funktiona. Kaukana toisistaan (kuvaajan oikeassa laidassa) kaikilla atomeilla on erilliset valenssiorbitaalit p ja s, joilla on sama energia. Kun atomit tulevat lähemmäksi (vasen laita), niiden elektroniorbitaalit alkavat limittyä toistensa kanssa. Orbitaalit hybridisoituvat toistensa kanssa ja jokainen atomitaso jakautuu N:ksi tasoksi, joilla on eri energiat, missä N on atomien lukumäärä. Koska N on erittäin suuri luku makroskooppisen kokoisessa kiteessä, vierekkäisten tasojen energiat ovat lähellä toisiaan ja muodostavat jatkuvan energiavyön. Todellisen timanttihilan koossa (merkitty a:lla) on olemassa kaksi energiavyötä, joita kutsutaan valenssi- ja johtavuusvöiksi ja joita erottaa 5,5 eV:n kokoinen energia-aukko. Atomien välisen etäisyyden pienentäminen entisestään (esim. korkean paineen avulla) muuttaa vyörakennetta entisestään.
Animaatio, joka kuvaa vöiden muodostumista ja sitä miten elektronit täyttävät ne metallissa ja eristeessä
Käännös suomeksi
Jakob Johansson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jakob Valdemar Olsson Johansson
Syntymäaika: 21. kesäkuuta 1990 (ikä 34)
Syntymäpaikka: Trollhättan, Ruotsi
Pelipaikka: Puolustava keskikenttäpelaaja
Pituus: 188 cm
Seura
Seura: IFK Göteborg
Pelinumero: 15
Junioriseurat
: Trollhättans BoIS
Seurat
| Vuodet | Seura | O | (M) |
| 2007–2014 | IFK Göteborg | 163 | (18) |
| 2005–2018 | AEK Athens | 96 | (7) |
| 2018–2020 | Rennes | 16 | (1) |
| 2020–2021 | IFK Göteborg | 18 | (0) |
Maajoukkue
| 2006–2007 | Ruotsi U17 | 13 | (6) |
| 2008–2010 | Ruotsi U19 | 12 | (1) |
| 2009–2012 | Ruotsi U21 | 15 | (2) |
| 2013–2019 | Ruotsi | 18 | (1) |
 Seurajoukkueuran tilastot kattavat vain kansalliset sarjat, päivitetty 10. heinäkuuta 2024.  Maajoukkueuran tilastot päivitetty 10. heinäkuuta 2024.
Jakob Valdemar Olsson Johansson (s. 21. kesäkuuta 1990 Trollhättan) on ruotsalainen, vuosina 2007–2020 Ruotsin, Kreikan ja Ranskan pääsarjoissa pelannut jalkapalloilija. Hän oli pelipaikaltaan puolustava keskikenttäpelaaja.
Johansson edusti Ruotsin pääsarjassa IFK Göteborgia, Kreikassa AEK Ateenaa ja Ranskassa Rennesiä. Hän voitti liigamestaruuden Ruotsissa kaudella 2007 ja Kreikassa kaudella 2017–2018, jolloin hän joutui jäämään loukkaantumisen vuoksi pois kentiltä jo kauden alkupuoliskolla. Hän voitti Ruotsin cupin vuonna 2013, Kreikan cupin vuonna 2016 ja Ranskan cupin vuonna 2019.
Johansson pelasi Ruotsin nuorisomaajoukkueissa alle 16-vuotiaista alle 21-vuotiaisiin. Hän pelasi Ruotsin A-maajoukkueessa ensimmäisen kerran tammikuussa 2013 ystävyysottelussa Pohjois-Koreaa vastaan. Hän pelasi MM-kilpailujen 2018 karsinnoissa seitsemän lohko-ottelua ja molemmat jatkokarsintaottelut Italiaa vastaan. Hän teki Italia-otteluiden ainoan maalin, jonka ansiosta Ruotsi pääsi MM-kilpailuihin ja Italia jäi ulkopuolelle. Toisessa Italia-ottelussa hän loukkaantui ja oli pitkällä sairaslomallaan vielä MM-kilpailujenkin aikaan. Johansson pelasi 18 A-maaottelua, joista viimeisen kesäkuussa 2019, eikä tehnyt Italia-ottelun maalin lisäksi muita maaleja.
Aiheesta muualla

Jakob Johansson maajoukkueessa Ruotsin jalkapalloliitto (ruotsiksi)
In a Moment Like This

| In a Moment Like This |
| --- | --- |
 Chanée & N'evergreen Hjørringissä, Tanskassa.
Kappaleen tiedot
Esittäjä(t):  Christina Chanée N'evergreen
Levy-yhtiö:  My Way Music
Kesto:  3:01
Tyylilaji:  Pop
Julkaistu:  5. helmikuuta 2010
Säveltäjä(t):  Thomas G:son Henrik Sethson Erik Bernholm
Sanoittaja(t):  Thomas G:son Henrik Sethson Erik Bernholm
Euroviisutiedot
Vuosi:  2010
Maa:  Tanska
Kieli:  englanti
Sijoitus:  4.
Pisteet:  149
Sijoitus semifinaalissa:  8.
Pisteet semifinaalissa:  101
In a Moment Like This oli Tanskan euroviisuedustuskappale vuoden 2010 Euroviisuissa Oslossa. Sen esittivät Christina Chanée ja N'evergreen. Kappale sijoittui finaalissa neljänneksi Saksan, Turkin ja Romanian jälkeen. Ensin se kilpaili paikasta finaaliin toisessa semifinaalissa. Siinä kappale sai 101 pistettä, joka oli viidenneksi eniten 2. semifinaalissa ja kaikkiaan kahdeksanneksi eniten molempien semifinaalien pisteistä.
In a Moment Like This on Tanskan kaikkien aikojen menestyneimpiä kappaleilta.
Isot-Antillit

| Isot-Antillit |
| --- | --- |

Merialue:  Atlantin valtameri
Vesialue:  Karibianmeri
Saaria yht.:  20 saarta
Suurin saari:  Kuuba
Muita saaria:  Hispaniola Jamaika Puerto Rico Isla de la Juventud Tortuga Grand Cayman
Pinta-ala:  13 012 km²
Valtio
Valtio:   Kuuba  Haiti  Dominikaaninen tasavalta  Jamaika
Territorio:   Puerto Rico  Caymansaaret
Väestö
Väkiluku:  37 582 088 (2013)
Asutuskeskukset:  Havanna George Town Santo Domingo Port-au-Prince Kingston San Juan
Tärkein kieli:  espanjan kieli englannin kieli ranskan kieli haitin kreoli
Isot-Antillit on Karibialla sijaitseva saariryhmä, johon kuuluu neljä pääsaarta suurimmasta pienimpään: Kuuba, Hispaniola, Jamaika ja Puerto Rico. Niistä Kuuba ja Jamaika ovat omat itsenäiset valtionsa, Puerto Rico kuuluu itsehallintoalueena Yhdysvaltoihin ja Hispaniolan saarella on kaksi valtiota: lännessä Haiti ja idässä Dominikaaninen tasavalta.
Itsenäiset valtiot

| Valtio | Pinta-ala (km²) | Asukasluku | Väestötiheys (as> /km²) | Pääkaupunki | Valtiomuoto | Viralliset kielet | Valuutta |
| --- | --- | --- | --- | --- | --- | --- | --- |
|  Kuuba | 110 860 | 11 346 670 | 102,4 | Havanna | tasavalta | espanja | Kuuban peso, Kuuban vaihdettava peso |
|  Dominikaaninen tasavalta | 48 730 | 8 950 034 | 183,7 | Santo Domingo | tasavalta | espanja | Dominikaanisen tasavallan peso |
|  Haiti | 27 750 | 8 121 622 | 292,7 | Port-au-Prince | tasavalta | ranska, haitin kreoli | Haitin gourde |
|  Jamaika | 10 991 | 2 731 832 | 248,6 | Kingston | parlamentaarinen demokratia, perustuslaillinen monarkia | englanti | Jamaikan dollari |
Itsehallintoalueet

| Alue | Pääkaupunki | Emämaa |
| --- | --- | --- |
|  Caymansaaret | George Town |  Iso-Britannia |
|  Puerto Rico | San Juan |  Yhdysvallat |
Inuvialuit

Inuvialuitin sijainti Kanadan kartalla sinisellä.
Inuvialuit on vuonna 1984 perustettu Kanadan Yukonin, Luoteisterritorioiden ja Nunavutin rannikoita myötäilevä inuvialuit-inuittien asutusalue. Alueen pinta-ala on noin 435 000 neliökilometriä, ja siihen kuuluu myös suuri merialue Beaufortinmerestä. Inuvialuitit omistavat alueesta noin 90 600 neliökilometriä maata ja merenpinnan alapuolista aluetta. Inuvialuitissa vaikuttaa inuvialuiteista koostuvia yhdistyksiä, jotka ajavat alueen kuuden inuvialuit-yhteisön kulttuuriin, sosiaalipoliittiseen, taloudelliseen ja metsästykseen liittyviä asioita. Vuonna 2015 alueella asui arviolta 5700 ihmistä, joista 3300 oli inuvialuiteja. Kaikki alueen kuusi yhteisöä sijaitsevat Luoteisterritorioiden alueella.
Jakob Johan Roth

J. J. Rothin muistokivi Kihniössä
Jakob Johan (Jaakko Juhana) Roth (6. helmikuuta 1772 Kihniö, Ikaalinen – 1. syyskuuta 1839 Saarlahti, Teisko) oli suomalainen sotilas. Hänen isänsä oli Porin jalkaväkirykmentin majoittaja Gustav Roth ja äitinsä oli Porin rykmentin luutnantin Nils Bergströmin tytär Maria Elisabeth.tarvitaan parempi lähde
Roth osallistui vuosien 1788–1790 sotaan, Porin rykmentin mukana Pommerin sotaan 1807, jonka yhteydessä hänet ylennettiin vääpeliksi, sekä sen jälkeen Suomen sotaan 1808. Lapuan taistelun jälkeen Ruoveden komppanian lippumies Roth sissijoukkueen päällikkönä, vääpeli Carl Johan Spoof osaston varajohtajana ja neljäkymmentä miestä lähetettiin 15. heinäkuuta kenraali Nikolai Rajevskin selustaan hävitysretkelle, jonka onnistumisen takia venäläiset luulivat joukkoa suuremmaksi ja käyttivät Spoofista ja Rothista nimitystä "amiraali Spuff ja kenraali Rutt". Roth erosi Ruotsin armeijasta luutnanttina vuonna 1812, ja hän sai 1815 kultamitalin palkkiona osoittamastaan urhoollisuudesta. Hän asui viimeiset elinvuotensa Saarlahden sotilasvirkatalossa Teiskossa, ja hänen hautansa on Teiskon hautausmaalla.
Aiheesta muualla

Jacob Johan Rothin elämäkerta Kansallisbiografiassa
Rothin ja Spoofin partion muistolaatta Tampereen Mältinrannassa
Ex oriente lux

Rooman Pietarinkirkko ja sitä edeltänyt Konstantinuksen katedraali rakennettiin molemmat tarkasti itä-länsisuuntaan.
Ex oriente lux (lat.) tarkoittaa "Idästä valo". Ilmaisu liittyy kristinuskoon, jossa ilmansuunnista idällä on suuri symbolinen merkitys.
Kristillinen rukoussuunta

Kirkkoisä Tertullianus (noin 155–230) kirjoitti, että kristittyjen rukoussuunta on itään eli orienttiin. Kun kristitty yrittää määrittää missä itä sijaitsee, hän joutuu sen takia ”orientoitumaan". Rukoilu idän eli auringonnousun suuntaan oli silti jo esikristillinen tapa. Raamattu sisältää kristillisiä perusteluita juuri idän valintaan rukousten suunnaksi.
Eeden sijaitsee idässä. 1. Mooseksen kirjan mukaan "Herra Jumala istutti puutarhan itään, Eedeniin, ja sinne hän asetti ihmisen, jonka oli tehnyt" (1. Moos 2:8).
Viimeisen tuomion ensimmäiset merkit tulevat näkyviin idästä. Hesekielin kirjassa ennustetaan, että Israelin Jumalan kirkkaus saapuu idästä: "Mies vei minut sitten portille, sille portille, joka aukeaa itään. Ja minä näin: Idästä saapui Israelin Jumalan kirkkaus. Sen ääni oli kuin suurten vesien pauhu, ja Herran kirkkaus sai maan hohtamaan" (Hesekiel 43: 1–2). Matteuksen evankeliumi ennustaa Jeesuksen saapuvan Viimeisellä tuomiolla idästä: "Sillä niin kuin salama leimahtaa idässä ja valaisee taivaan länteen asti, niin on oleva Ihmisen Pojan tulo (Matt 24:27).
Apostolisena konstituutiona annettiin 300-luvun lopulla ohje, jonka mukaan kirkot piti rakentaa itä-länsisuuntaan siten, että apsis, missä pääalttari sijaitsee, on kirkon itäpäädyssä. Eräät suuret kirkot, kuten Pietarinkirkko ja Lateraanikirkko Roomassa, on kuitenkin rakennettu niin, että alttari oli lännessä. Syynä oli mahdollisesti se, että tällöin messun toimittaja katsoi itään.
Muita merkityksiä

Ilmaisu "ex oriente lux" on saanut myös uusia sivumerkityksiä: kulttuuri on peräisin idästä, kristinusko tulee idästä, korkeatasoinen kiinalainen sivistys tulee idästä.
Iria Leino

Iria Leino (oik. Irja Aira Leino, 22. joulukuuta 1932 Helsinki – 8. maaliskuuta 2022 New York) oli suomalainen taiteilija ja malli, joka asui New Yorkissa. Leinon äiti kuoli vuonna 1938, jonka jälkeen perheen ystävä kasvatti hänet. Leino toimi mallina, jolloin hän otti etunimeksi Iria. Leino asui teollisuusrakennuksessa New Yorkin SoHossa, jossa hän piti ateljeetaan.
Etiopianvarpuskiuru

| Etiopianvarpuskiuru |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Varpuskiurut Eremopterix
Laji::  signatus
Kaksiosainen nimi
 Eremopterix signatus  (Oustalet, 1886) 
Katso myös
   Etiopianvarpuskiuru Wikispeciesissä   Etiopianvarpuskiuru Commonsissa 
Infobox OKNimi-testi OKIUCN-testi OK: 
Etiopianvarpuskiuru (Eremopterix signatus) on itäafrikkalainen varpuslintu. Sen elinympäristö käsittää Kaakkois-Sudanin, Itä- ja Etelä-Etiopian, Somalian pohjois-, keski- ja eteläosat sekä Itä- ja Luoteis-Kenian. Émile Oustalet kuvaili lajin holotyypin Somaliasta 1886.
Jahti (elokuva)

| Jahti> Jagten |
| --- | --- |

Ohjaaja:  Thomas Vinterberg
Käsikirjoittaja:   Tobias Lindholm  Thomas Vinterberg 
Tuottaja:   Morten Kaufmann  Sisse Graum Jørgensen  Thomas Vinterberg 
Säveltäjä:  Nikolaj Egelund
Kuvaaja:  Charlotte Bruus Christensen
Leikkaaja:   Anne Østerud  Janus Billeskov Jansen 
Pääosat:  Mads Mikkelsen
Valmistustiedot
Valmistusmaa:  Tanska
Tuotantoyhtiö:  Nordisk Film
Levittäjä:  Nordisk Film Vertigo Média
Ensi-ilta:   10. tammikuuta 2013  22. maaliskuuta 2013
Kesto:  115 minuuttia
Alkuperäiskieli:  tanska
Budjetti:  3,45 miljoonaa dollaria
Tuotto:  18,3 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Jahti (tansk. Jagten) on vuonna 2012 ensi-iltansa saanut Thomas Vinterbergin ohjaama tanskalainen draamaelokuva, jonka pääosassa on Mads Mikkelsen.
Jahti sai Pohjoismaiden neuvoston vuoden 2013 elokuvapalkinnon. Elokuva oli myös ehdolla parhaan vieraskielisen elokuvan Oscarin saajaksi.
Juoni

Keski-ikäinen eronnut perheenisä, päiväkotityöntekijä Lucas (Mikkelsen) käy taistelua teini-ikäisen poikansa huoltajuudesta ja valmistelee yhteiseloa työtoverin Nadjan kanssa. Yhtäkkiä häntä syytetään parhaan ystävänsä pienen Klara-tytön hyväksikäytöstä. Muitakin lapsia päiväkodissa haastatellaan johdattelevasti, ja syyte saa lisää uskottavuutta. Lucasista tulee koko yhteisön sylkykuppi ja terrorin kohde. Lopulta paljastuu, että Klara on sepittänyt tarinansa hänen veljensä näyttämien pornokuvien pohjalta, kun Klara oli suuttunut Lucakselle.
Näyttelijät

| 0 | 1 | 2 |
| --- | --- | --- |
|  Mads Mikkelsen  | … |  Lucas   |
|  Alexandra Rapaport  | … |  Nadja   |
|  Thomas Bo Larsen  | … |  Theo   |
|  Lasse Fogelstrøm  | … |  Marcus   |
|  Susse Wold  | … |  Grethe   |
|  Lars Ranthe  | … |  Bruun   |
|  Anne Louise Hassing  | … |  Agnes   |
|  Bjarne Henriksen  | … |  Ole   |
|  Annika Wedderkopp  | … |  Klara   |
|  Ole Dupont  | … |  Godsejer / Advokat   |
Vastaanotto

Jahti sai ilmestyessään loistavat arvostelut. Helsingin Sanomien elokuvakriitikko Anu Silfverberg piti elokuvan käsikirjoitusta loistavana ja kehui Vinterbergin osaavan ohjata näyttelijöitä "myös lasten osalta, mikä kertoo todellisesta taidosta". Hän pohti myös miten harvinaista on "seurata elokuvaa, josta ei suurimman osan ajasta tiedä, mihin se johdattaa". Elokuvalehti Episodin Niina Holm kirjoitti neljän tähden arviossaan elokuvan tunnelman olevan "tukahdutetun painostava, mutta elokuvassa on myös kuulautta ja ilmaa".
Kumpikin kriitikko kehui Mikkelsenin roolisuoritusta; Silfverberg kuvaili roolin olevan "vähäeleisyydessään suorastaan piinava", ja Holm kehui Mikkelsenin tekevän suorituksensa "erinomaisen hienostuneesti ja pienin elein". Mikkelsen palkittiinkin roolisuorituksestaan Cannesissa parhaan miesnäyttelijän palkinnolla vuonna 2012.
Aiheesta muualla

Virallinen sivusto (englanniksi)
Jahti Internet Movie Databasessa (englanniksi)
Jahti Box Office Mojossa (englanniksi)
Jahti Rotten Tomatoesissa (englanniksi)
Jahti Metacriticissä (englanniksi)
Espartoheinä

| Espartoheinä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Pooideae
Tribus::  Lygeeae
Suku::  Espartoheinät Lygeum
Laji::  spartum
Kaksiosainen nimi
 Lygeum spartum  L. 
Katso myös
   Espartoheinä Wikispeciesissä   Espartoheinä Commonsissa 
Infobox OKNimi-testi OK: 
Espartoheinä (Lygeum spartum) on nykyisin ainut espartoheinien (Lygeum) sukuun kuuluva kasvilaji. Se kasvaa noin 50–100 cm korkeaksi ja sillä on harmaanvihreät lehdet. Espartoheinän kukinnossa on vain kaksi tai kolme suurikokoista ja yksikukkaista tähkylää, joiden ympärillä on pitkiä karvoja.
Espartoheinä on kotoisin Välimeren alueelta ja sitä on tavattu Kreetalta ja Etelä-Italiasta länteen päin Iberian niemimaalle asti sekä Pohjois-Afrikassa. Espartoheinä kasvaa mereisessä ilmastossa noin 100–1000 m korkeudella merenpinnasta ja usein korkeammalla kuin espartohöyhenheinä (Stipa tenacissima).
Aiheesta muualla

Kassu – Kasvien suomenkieliset nimet: Espartoheinä  (Lygeum spartum)
Integrated Taxonomic Information System (ITIS): Lygeum spartum (englanniksi)
United States Department of Agriculture (USDA): Lygeum spartum (englanniksi)
Flora of Pakistan: Lygeum spartum (englanniksi)
Isosysisirkkunen

| Isosysisirkkunen |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Sirkkuset Sporophila
Laji::  maximiliani
Kaksiosainen nimi
 Sporophila maximiliani  (Cabanis, 1851) 
Synonyymit
 Oryzoborus maximiliani 
Katso myös
   Isosysisirkkunen Wikispeciesissä   Isosysisirkkunen Commonsissa 
Infobox OKVirheellinen NIMI-arvoIUCN-testi OK: 
Isosysisirkkunen (Sporophila maximiliani) on eteläamerikkalainen tangara. Se on nimetty Maximilian zu Wied-Neuwiedin kunniaksi.
Koko ja ulkonäkö

Linnun pituus on noin 15 cm. Koiras on musta, sillä on pitkähkö pyrstö ja korkea, vaalea siemensyöjän nokka. Siivellä on valkoinen kuvio. Naaras ja nuori lintu ovat ruskehtavia.
Levinneisyys ja elinympäristö

Isosysisirkkunen elää paikoitellen Etelä-Amerikassa. Sen tyypillisiä elinympäristöjä ovat soistuneet pensaikkoalueet, suot ja sademetsä. Ravinnokseen se syö siemeniä.
Laiton pyynti häkkilinnuksi Brasiliassa on saanut kannan taantumaan uhanalaisuuden partaalle. Lisäksi sademetsien hakkuut vähentävät lajin elinalueita.
Lisääntyminen

Naaras munii tavallisesti 2 munaa, joita se hautoo noin 18 päivää. Poikaset lähtevät pesästä noin 3-viikkoisina.
Elixir Mystica

| Elixir Mystica Soulgrind |
| --- | --- | --- |

Studioalbumin tiedot
 Äänitetty : lokakuu 2000, Studio 303
 Julkaistu: 2001
 Tuottaja(t): Holy Records
 Tyylilaji: goottimetalli, black metal
 Kesto: 45.33
 Levy-yhtiö: Holy Records
Soulgrindin muut julkaisut
| Kalma 1999 | Elixir Mystica 2001 | Into the Dark Vales of Death 2002 |
Elixir Mystica on suomalaisen metalliyhtyeen viides studioalbumi. Se on julkaistu vuonna 2001 levymerkillä Holy Records.
Kappaleet

Kaikki kappaleet säveltänyt Soulgrind sekä sanoittanut Lord Heikkinen.
Liekki – 1.57
Elixir Mystica – 4.12
Black Stone March – 2.54
HateLoveChaos – 3.31
Tearflower – 4.42
Shadowrain – 4.51
Evolution – 4.19
Grey Shades of Love – 4.22
Kuun lapset, pimeän voima – 3.58
Earth Ghost Waltz – 3.49
Ugri the Key – 6.58
Kokoonpano

Ceasar McLaunone – laulu, kansikuva
Whisper Lilith – laulu
Lord Heikkinen – kitara, basso, kansitaide
Agathon – rummut, laulu
Azhemin – kosketinsoitin, laulu
Kokoonpano > Muut tekijät

Mika Jussila – masteroija
Hiili Hiilesmaa – äänittäjä
Arvostelut

Soundi:
Aiheesta muualla

Elixir Mystica Discogsissa. (englanniksi)
Albumi Elixir Mystica Encyclopaedia Metallum -sivustolla (englanniksi)
España-luokka

| España-luokka |
| --- | --- |


Tekniset tiedot
Uppouma:  15 700 t (normaali) 16 450 t (kuormattu)
Pituus:  140 m
Leveys:  24 m
Syväys:  7,8 m
Nopeus:  19,5 solmua
Miehistöä:  854
Aseistus
Meritorjunta:  8 × 30,5 cm/50 tykkiä 20 × 10,2 cm tykkiä 4 × 3 naulan tykkiä 2 × konekivääriä
España-luokka oli Espanjan laivaston kolmen 1900-luvun alussa valmistetun aluksen muodostama taistelulaivaluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| España | Sociedad Española de Construcción Naval, Ferrol | 6. joulukuuta 1909 | 5. helmikuuta 1912 | 23. lokakuuta 1913 | tuhoutunut karilleajossa 26. elokuuta 1923 |
| Alfonso XIII | Sociedad Española de Construcción Naval, Ferrol | 23. helmikuuta 1910 | 7. toukokuuta 1913 | 16. elokuuta 1915 | uponnut osuttuaan miinaan 30. huhtikuuta 1937 |
| Jaime I | Sociedad Española de Construcción Naval, Ferrol | 5. helmikuuta 1912 | 21. syyskuuta 1914 | 20. joulukuuta 1921 | tuhoutunut räjähdyksessä 17. kesäkuuta 1937 nostettu ja romutettu 3. heinäkuuta 1939 |
Elixair

| Elixair |
| --- | --- |

Perustettu:  (1997)
Toimitusjohtaja:  Seppo Nikkanen
Kotipaikka:  Turku
Toimiala:  elektroniikka-alan tuotteiden, ilmanpuhdistuslaitteiden ja ilmankostuttimien suunnittelu, valmistus,  myynti, asennus- ja huoltotoiminta
Liikevaihto:  miljoona euroa (2012)
Liikevoitto:  -68 000 (2012)
Henkilöstö:  10
Kotisivu:  elixair.fi
Infobox OKVirheellinen NIMI-arvo: 
Elixair Oy on suomalainen yritys, joka valmistaa samannimisiä ilmanpuhdistimia. Tuotemerkki syntyi 1979. Säätölaitteiden ja myöhemmin ilmanpuhdistimien tuotanto kuitenkin aloitettiin jo vuonna 1976, jolloin ilmanpuhdistimen työnimeksi valittiin ”Valkoinen Harakka” kuvaamaan puhtautta. Kaikki tuotteet perustuvat sähköiseen ilmanpuhdistusmenetelmään.
Vuodesta 2005 alkaen tuotteitten valmistus on ollut Turussa.
Historia

Elixairin valmistajat:
| Yrityksen nimi | Perustaja | Kaupunki | Valmistusaika |
| --- | --- | --- | --- |
| Säätöala Oy | Terho Nevalainen | Mikkeli | 1976– |
| Elixair Oy | Terho Nevalainen | Mikkeli | 1980– |
| Asko-Upo Oy (UFOX) |  | Mikkeli | 1985– |
| Allaway Oy |  | Jyväskylä | 1986– |
| Elixair Oy | Seppo Nikkanen | Turku | 2005– |
Palkinnot

Innovation technologique en Restauration 1987. 1. palkinto ja lisäksi ympäristöpalkinto maailman suurimmilla ravintola-alan Equip-Hotel-messuilla Pariisissa. Palkinto myönnettiin sähkösuodatuksen käytöstä teollisuudessa.
Tuottava Idea -voittaja 1979, Kaakkois-Suomi. Tuotteena elektroninen ilmanpuhdistin. Vuosina 1978–1989 kilpailu järjestettiin valtakunnallisena, mutta palkinnot jaettiin alueellisille voittajille.
Tuotanto

Elixairin tuotanto on Turussa Alfa Centerin teollisuusalueella. Huoneilmapuhdistimien lisäksi Elixair Oy valmistaa sähkösuodatuskennoja ja korkeajännitevirtalähteitä teollisuuden vaativimpaan ilmanpuhdistukseen. Elixairin korkeajännitevirtalähteitä ja suodatinelementtejä käytetään lähes poikkeuksetta kaikissa Suomessa valmistetuissa ilmanvaihtolaitteissa, joissa on sähkösuodin.[lähde? ]
Yhtiön ilmanpuhdistimien toimintaperiaate

Ilmasta suodatetaan ensin karkeimmat hiukkaset, kuten hiukset ja karvat esisuodattimessa. Sähkösuodattimessa ilma kulkee metallirakenteisen (alumiini) suodatinyksikön läpi. Aluksi ilmassa olevat pienhiukkaset varataan korkealla jännitteellä (8 kV). Varattujen hiukkasten kulkiessa heikomman sähkökentän läpi (4 kV), ne poikkeavat ilmavirrasta ja tarttuvat keräinosan levypinnoille. Hiukkasten poiston jälkeen aktiivihiilisuodin poistaa suodatettavasta ilmasta kaasuja ja hajuja.
Aiheesta muualla

Elixair Oy
Eastern Air Linesin lento 401

| Eastern Air Linesin lento 401 |
| --- | --- |
 Onnettomuuspaikka.
Yhteenveto
Päivämäärä:  29. joulukuuta 1972
Onnettomuustyyppi:  lentäjän virhe, maahansyöksy
Tapahtumapaikka:  Everglades, Florida, Yhdysvallat
Lähtöpaikka:  John F. Kennedyn kansainvälinen lentoasema
Määränpää:  Miamin kansainvälinen lentoasema
Kuolleita:  101
Loukkaantuneita:  75
Eloonjääneitä:  75
Lentokone
Konetyyppi:  Lockheed L-1011-385-1 TriStar 1
Lentoyhtiö:  Eastern Air Lines
Rekisteritunnus:  N310EA
Matkustajia:  163
Miehistöä:  13
Eastern Air Linesin lento 401 oli Eastern Air Linesin Yhdysvaltain maansisäinen reittilento John F. Kennedyn kansainväliseltä lentoasemalta Miamin kansainväliselle lentoasemalle. Lähestyessään Miamin lentoasemaa 29. joulukuuta 1972 lentokone syöksyi Evergladesin suoalueelle. Koneessa olleista 176 ihmisestä 101 sai surmansa onnettomuudessa.
Tausta

Lennolla käytetty lentokone oli malliltaan Lockheed L-1011-385-1 TriStar 1, rekisteriltään N310EA
Lennon kapteenina toimi 55-vuotias Robert Albin Loft. Hän oli ollut yhtiössä 32 vuotta, ja lentokokemusta hänellä oli noin 29 700 tuntia. Hänen lisäkseen ohjaamossa oli 39-vuotias perämies Albert John Stcokstill, joka oli entinen ilmavoimien lentäjä ja ollut yhtiön palveluksessa 12 vuotta ennen ylenemistään vuosi ennen onnettomuutta. Lentomekaanikko oli 51-vuotias Donald Louis Repo. Matkustamon päälentoemäntänä oli 27-vuotias Adrianne Hamilton. Koneessa oli matkustajana myös yhtiön TriStar -konetyppien huoltaja.